สโมสรฟุตบอลแอสตันวิลลา

สโมสรฟุตบอลแอสตันวิลลา (อังกฤษ: Aston Villa Football Club) หรือเรียกสั้น ๆ ว่า วิลลา เป็นสโมสรฟุตบอลอาชีพตั้งอยู่ที่แอสตัน เบอร์มิงแฮม อังกฤษ ปัจจุบันแข่งขันอยู่ในพรีเมียร์ลีก ลีกสูงสุดของระบบลีกฟุตบอลอังกฤษ ก่อตั้งใน ค.ศ. 1874 และใช้วิลลาพาร์กเป็นสนามเหย้าตั้งแต่ ค.ศ. 1897 แอสตันวิลลาเป็นหนึ่งในสโมสรที่เก่าแก่ที่สุดและประสบความสำเร็จมากที่สุดในอังกฤษ โดยชนะเลิศฟุตบอลลีกดิวิชัน 1 7 สมัย, เอฟเอคัพ 7 สมัย, ลีกคัพ 5 สมัย, ยูโรเปียนคัพ, ยูโรเปียนซูเปอร์คัพ และยูฟ่ายูโรปาลีกอย่างละหนึ่งสมัย แอสตันวิลลาเป็นสโมสรชั้นนำของอังกฤษตั้งแต่ทศวรรษ 1880 โดยมีชื่อเสียงจากการผ่านบอลสั้นและรวดเร็วภายใต้การนำของจอร์จ แรมซีย์ ชาวสกอต เขาได้รับการแต่งตั้งให้เป็นผู้จัดการทีมฟุตบอลอาชีพคนแรกของโลกใน ค.ศ. 1886 สโมสรมีอิทธิพลต่อการก้าวไปสู่ความเป็นมืออาชีพของกีฬาใน ค.ศ. 1885 และวิลเลียม แม็คเกรเกอร์ ผู้อำนวยการวิลลา เขาเป็นผู้ก่อตั้งฟุตบอลลีกครั้งแรกของโลกใน ค.ศ. 1888 จอร์จ แรมซีย์ คว้าแชมป์ลีกแชมเปียนชิพ 6 สมัย และเอฟเอคัพ 6 สมัย ทำให้แอสตันวิลลาเป็นสโมสรที่ประสบความสำเร็จมากที่สุดในอังกฤษตั้งแต่ทศวรรษ 1890 จนถึงทศวรรษ 1960 วิลลาทำประตูได้ 128 ประตูในฤดูกาล 1930–31 ซึ่งยังคงเป็นสถิติสูงสุดตลอดกาล อย่างไรก็ตาม ผลงานของสโมสรเริ่มตกลงเป็นครั้งแรกในช่วงกลางทศวรรษ 1930 ต่อมาในทศวรรษ 1940 และ 50 โดยทั่วไปเป็นช่วงเวลาธรรมดา ตามด้วยผลงานของสโมสรที่ตกลงอย่างมากในทศวรรษ 1960 ซึ่งนำไปสู่การเข้าครอบครองสโมสรโดยดัก เอลลิส ใน ค.ศ. 1968 และการตกชั้นครั้งแรกและครั้งเดียวของวิลลาไปสู่ระดับที่สามของฟุตบอลอังกฤษในฤดูกาล 1969–70 วิลลากลับสู่ลีกระดับบนอีกครั้งตั้งแต่กลางทศวรรษ 1970 โดยผู้จัดการทีมรอน ซอนเดอส์ ซึ่งนำสโมสรชนะเลิศแชมป์ลีกสูงสุดครั้งที่ 7 ในฤดูกาล 1980–81 พวกเขากลายเป็นสโมสรที่สี่ของอังกฤษที่ชนะเลิศยูโรเปียนคัพใน ฤดูกาล 1981–82 ตามมาด้วยยูโรเปียนซูเปอร์คัพใน ค.ศ. 1982 แอสตันวิลลาเป็นสมาชิกผู้ก่อตั้งพรีเมียร์ลีกใน ค.ศ. 1992 หนึ่งในสามสโมสรที่เป็นสมาชิกก่อตั้งของทั้งฟุตบอลลีกและพรีเมียร์ลีก สโมสรเข้าไปแข่งขันในรายการฟุตบอลยุโรปเป็นประจำในทศวรรษ 1990 แต่หลังจากนั้นสโมสรต้องดิ้นรนเพื่อแข่งขันกับสโมสรชั้นนำที่มีการใช้จ่ายในระดับสูง ดัก เอลลิส ได้ขายหุ้นของเขาในสโมสรให้กับมหาเศรษฐีชาวอเมริกาแรนดี เลิร์นเนอร์ ซึ่งความเป็นเจ้าของสโมสรสิ้นสุดลงด้วยด้วยการตกชั้นครั้งแรกและครั้งเดียวของวิลลาจากพรีเมียร์ลีกในฤดูกาล 2015–16 สโมสรกลับสู่พรีเมียร์ลีกในปี ค.ศ. 2019 แอสตันวิลลาใช้เวลาอยู่บนลีกสูงสุด 110 ฤดูกาล เป็นสถิติสูงสุดอันดับที่สองของสโมสรใด ๆ และให้นักเตะกับทีมชาติอังกฤษ 77 คน เป็นสถิติสูงสุดอันดับที่สองของสโมสรใด ๆ เช่นกัน ปัจจุบันแอสตันวิลลาอยู่ในอันดับที่ 5 ของตารางลีกสูงสุดตลอดกาลของอังกฤษนับตั้งแต่ก่อตั้งใน ค.ศ. 1888 วิลลาเป็นสโมสรประสบความสำเร็จมากที่สุดอันดับที่ 7 ในฟุตบอลอังกฤษจากการแข่งขันที่ได้รับรางวัล วิลล่ามีการแข่งขันท้องถิ่นที่ดุเดือดกับเบอร์มิงแฮมซิตี เรียกว่าเซคันด์ซิตีดาร์บี โดยแข่งขันตั้งแต่ค.ศ. 1879 นอกจากนี้ยังมีการแข่งขันในท้องถิ่นกับ เวสต์บรอมมิชอัลเบียน เรียกว่าเวสต์มิดแลนส์ดาร์บี สีชุดการแข่งขันดั้งเดิมของแอสตันวิลลาคือ เสื้อสีม่วงแดง, แขนเสื้อสีฟ้า, กางเกงขาสั้นสีขาวและถุงเท้าสีมอคราม ตราสโมสรแบบดั้งเดิมเป็นรูปสิงโตยืนผงาด ปัจจุบัน กลุ่มเอ็นเอสดับเบิลยูอีเป็นเจ้าของสโมสร ซึ่งเป็นบริษัทของมหาเศรษฐีชาวอียิปต์ นัสเซฟ ซาวิริส และมหาเศรษฐีชาวอเมริกา เวส เอเดนส์ ประวัติ สโมสรฟุตบอลแอสตันวิลลาก่อตั้งในปี ค.ศ. 1874 ในกลางเดือนกุมภาพันธ์ ค.ศ. 2015 พอล แลมเบิร์ต ถูกปลดออกตำแหน่งผู้จัดการทีมหลังจากมีผลงานที่ย่ำแย่ ชนะเพียง 5 นัด จาก 25 นัด ในลีก และต่อมา ทิม เชอร์วูด ถูกแต่งตั้งขึ้นมา ซึ่งเชอร์วูดสามารถทำให้สโมสรรอดพ้นจากการตกชั้นไปได้ และเข้าชิงเอฟเอคัพ แม้จะเป็นฝ่ายแพ้ไปก็ตาม แต่ต่อมาในปลายเดือนตุลาคม ปีเดียวกัน จากผลงานที่ย่ำแย่ในลีก 10 นัด ชนะเพียงนัดเดียว ทำให้เชอร์วูดก็ถูกปลดออกไป และเป็นเรมี การ์เด อดีตกองหลังชาวฝรั่งเศสของอาร์เซนอลเข้ามาเป็นผู้จัดการแทน แต่ต่อมาไม่นานก็ถูกปลด และก่อนจะสิ้นฤดูกาลไม่นาน เหลือการแข่งขันอีก 4 นัด แต่ทว่าแอสตันวิลลากลับต้องตกชั้นสู่ลีกแชมเปียนชิป เนื่องจากมีคะแนนห่างจากนอริชซิตี สโมสรที่อยู่อันดับ 17 ซึ่งจะเป็นสโมสรสุดท้ายที่จะไม่ตกชั้นถึง 15 คะแนน ซึ่งไม่ว่าจะทำอย่างไรก็ไม่รอดพ้นการตกชั้นไปได้ หลังจากแพ้ต่อแมนเชสเตอร์ยูไนเต็ด ไป 1-0 ที่สนามโอลด์แทรฟฟอร์ด นับการเป็นตกชั้นเป็นครั้งแรกในประวัติศาสตร์สโมสร หลังจากลีกสูงสุดของอังกฤษเปลี่ยนชื่อจากดิวิชัน 1 มาเป็นพรีเมียร์ลีก หลังจากตกชั้นไปแล้ว แอสตันวิลลาได้ถูกซื้อกิจการจากกลุ่มทุนจากจีน โดยแรนดี เลอร์เนอร์ ประธานสโมสรได้ขายกิจการให้กับเรคคอนกรุ๊ป ซึ่งมีโทนี เจียงตง เซียะ นักธุรกิจชาวจีนเป็นเจ้าของ คาดว่าราคาน่าจะอยู่ที่ 60-70 ล้านปอนด์ (ราว 3,120-3,640 ล้านบาท) ผู้เล่น ผู้เล่นชุดปัจจุบัน ณ 14 กรกฎาคม ค.ศ. 2026 หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ ผู้เล่นที่ถูกยืมตัว หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ กัปตันสโมสร นับตั้งแต่ก่อตั้งสโมสรใน ค.ศ. 1874 มีผู้เล่น 45 คนที่ได้รับการแต่งตั้งเป็นกัปตันของสโมสร จอห์น เดวีย์ ผู้ดำรงตำแหน่งตั้งแต่ ค.ศ. 1891 ถึง 1898 เป็นกัปตันที่ประสบความสำเร็จมากที่สุดในประวัติศาสตร์สโมสร เขาพาวิลลาชนะเลิศลีก 5 สมัยและเอฟเอ 2 สมัยในช่วง "ยุคทอง" ของสโมสร กัปตันคนปัจจุบันของสโมสรคือ จอห์น แม็กกินน์ ผู้เล่นชาวสกอตแลนด์ เกียรติประวัติ แอสตันวิลลามีเกียรติประวัติทั้งภายในประเทศและระดับทวีปยุโรป ถ้วยรางวัลใบล่าสุดในอังกฤษคือฟุตบอลลีกคัพใน ค.ศ. 1996 ส่วนถ้วยรางวัลใบล่าสุดที่พวกเขาชนะเลิศคือยูฟ่าอินเตอร์โตโตคัพ 2001 ระดับประเทศ ดิวิชันหนึ่ง / พรีเมียร์ลีก (ระดับ 1) ชนะเลิศ (7): 1893–94, 1895–96, 1896–97, 1898–99, 1899–1900, 1909–10, 1980–81 รองชนะเลิศ (10): 1888–89, 1902–03, 1907–08, 1910–11, 1912–13, 1913–14, 1930–31, 1932–33, 1989–90, 1992–93 ดิวิชันสอง / แชมเปียนชิป (ระดับ 2) ชนะเลิศ (2): 1937–38, 1959–60 รองชนะเลิศ: 1974–75, 1987–88 เพลย์ออฟ ชนะเลิศ: 2019 ดิวิชันสาม (ระดับ 3) ชนะเลิศ (1): 1971–72 เอฟเอคัพ ชนะเลิศ (7): 1887, 1895, 1897, 1905, 1913, 1920, 1957 รองชนะเลิศ (4): 1891–92, 1923–24, 1999–2000, 2014–15 อีเอฟแอลคัพ ชนะเลิศ (5): 1961, 1975, 1977, 1994, 1996 รองชนะเลิศ (4): 1962–63, 1970–71, 2009–10, 2019–20 เอฟเอคอมมิวนิตีชีลด์ ชนะเลิศ (1): 1981 (แชมป์ร่วม) เชริฟฟ์ออฟลอนดอนแชริตีชีลด์ ชนะเลิศ (1): 1899, 1901 ระดับทวีปยุโรป ยูฟ่าแชมเปียนส์ลีก ชนะเลิศ (1): 1981–82 ยูฟ่ายูโรปาลีก ชนะเลิศ (1): 2025–26 ยูฟ่าซูเปอร์คัพ ชนะเลิศ (1): 1982 ยูฟ่าอินเตอร์โตโตคัพ ชนะเลิศ (1): 2001 ระดับโลก อินเตอร์คอนติเนนตัลคัพ รองชนะเลิศ (1): 1982 สโมสรฟุตบอลหญิง แอสตันวิลลามีทีมฟุตบอลหญิงซึ่งปัจจุบันแข่งขันในวีเมนส์ซูเปอร์ลีก ซึ่งทีมเลื่อนชั้นขึ้นมาจากการชนะเลิศเอฟเอวีเมนส์แชมเปียนชิป ฤดูกาล 2019–20 ทีมก่อตั้งในชื่อสโมสรฟุตบอลซอลิฮัลล์ใน ค.ศ. 1973 ก่อนยุบรวมกับแอสตันวิลลาใน ค.ศ. 1989 อ้างอิง อ้างอิงจำเพาะ งานที่อ้างถึง Brown, Danny; Milo Brittle (2006). Villains: The Inside Story of Aston Villa's Hooligan Gangs. Milo Books. ISBN 978-1-903854-59-4. Goodyear, David; Matthews, Tony (1988). Aston Villa—A Complete Record 1874–1988. Breedon Books. ISBN 0-907969-37-2. Hayes, Dean (1997). The Villa Park Encyclopedia: A–Z of Aston Villa. Mainstream Publishing (2 October 1997). ISBN 978-1-85158-959-3. Ward, Adam; Griffin, Jeremy (30 September 2002). The essential history of Aston Villa. Headline book publishing (2002). ISBN 0-7553-1140-X. When Saturday Comes: The Half Decent Football Book. Penguin UK. 2006. ISBN 978-0-14-192703-9. แหล่งข้อมูลอื่น เว็บไซต์ทางการ เว็บไซต์อิสระ สโมสรฟุตบอลแอสตันวิลลา ที่บีบีซีสปอต: ข่าวของสโมสร – ผลการแข่งขันและตารางอันดับล่าสุด Aston Villa at Sky Sports Aston Villa FC at Premier League Aston Villa FC at UEFA